Վլադիմիր Կորոլյով

մինի|Վլադիմիր Կորոլյովը (ձախից) Սանկտ Պետերբուրգում իր նախաձեռնությամբ վերականգնված ռազմածովային շքերթի փորձի ժամանակ. 2018 թ.
**Վլադիմիր Իվանովիչ Կորոլյով** ( . ), ռուս պաշտոնաթող զորահրամանատար: 2016 թվականի ապրիլից մինչև 2019 թվականի մայիսը եղել է Ռուսաստանի ռազմածովային նավատորմի գլխավոր հրամանատար։ Ծովակալ (2013):

## Կենսագրություն
Վլադիմիր Կորոլյովը ծնվել է 1955 թվականի փետրվարի 1-ին ՌՍՖՍՀ Կալինինի մարզի (ներկայումս՝ Տվերի նահանգ) Կաշինի շրջանի Պուստինկա գյուղում:  1972-1977 թվականներին սովորել է *[[Միխայիլ Ֆրունզե|Մ. Վ. Ֆրունզեի անվան]]*  ռազմածովային բարձրագույն ուսումնարանում և հաջողությամբ ավարտելուց հետո ծառայության է անցել Խորհրդային ռազմածովային նավատորմի հյուսիսային նավատորմում: *K-467* ատոմային սուզանավի վրա նա ստանձնել է  նավարկության մարտական բաժնի հրամանատարի (GA-1), *K-488-* ի վրա՝ առաջին սպայի և *K-387-* ի հրամանատարի պարտականությունները: 1987 թվականին հաջողությամբ ավարտել է ռազմածովային նավատորմի բարձրագույն սպայական դասընթացները, իսկ 1995 թվականին՝ Ն.Գ. Կուզնեցովի անվան ռազմածովային ակադեմիան։ 1993 թվականի դեկտեմբերից մինչև 1996 թվականի ապրիլը եղել է ստորջրյա նավատորմի 24-րդ դիվիզիայի հրամանատարի տեղակալ։ 1996 թվականի ապրիլից մինչև 2000 թվականի օգոստոսը ծառայել է Հյուսիսային նավատորմի սուզանավային պաշտպանության օպերատիվ շտաբի ղեկավարությունում: Այնուհետև դարձել է ստորջրյա նավատորմի 24-րդ դիվիզիայի հրամանատար, 2002-2007 թվականներին էլ եղել է 12-րդ սուզանավային ջոկատի հրամանատար: 2006 թվականի դեկտեմբերի 15-ին Կորոլյովին շնորհվել է փոխծովակալի կոչում։ 2007 թվականի նոյեմբերից մինչև 2009 թվականի օգոստոսը նա պաշտոնավարել է որպես Հյուսիսային նավատորմի հրամանատարի տեղակալ, այնուհետև՝ շտաբի պետ մինչև 2010 թվականի հուլիսը։ Նա մասնակցել է 18 մեծ նավարկությունների սուզանավերով և վերգետնյա նավերով։

2010 թվականի հուլիսի 2-ին Կորոլյովը ՌԴ նախագահ Մեդվեդևի հրամանով նշանակվել է Սևծովյան նավատորմի,  2011 թվականի հունիսի 23-ին՝ Հյուսիսային նավատորմի հրամանատար։ 2013 թվականի փետրվարի 20-ի թիվ 151 հրամանագրով նրան շնորհվել է ծովակալի կոչում։

2014 թվականի դեկտեմբերին, որպես Հյուսիսային նավատորմի միացյալ ռազմավարական հրամանատարության ղեկավար, նա անմիջականորեն գտնվել է պաշտպանության նախարարի ենթակայության տակ։ Այդ ստորաբաժանումն ուժեղացված էր «Կոլա» ՀՕՊ համակարգերով, մոտոհրաձգային ու արկտիկական բրիգադներով և ավիացիոն ուժերով։  Նրա անմիջական ղեկավարությամբ է 2015 թվականին Արկտիկայում ստեղծվել Հյուսիսային նավատորմի ռազմական ենթակառուցվածքը:

2016 թվականի ապրիլին Կորոլյովը նախագահ Պուտինի կողմից նշանակվել է Ռուսաստանի ռազմածովային ուժերի գլխավոր հրամանատար։ Համարվում է այդ բարձր պաշտոնին նշանակված առաջին սուզանավորդը և նշանակման պահին առավել մեծ տարիք ունեցողը: 2019 թվականի մայիսի 3-ին անցնելով թոշակի՝ նա աշխատել և աշխատում է *Միացյալ նավաշինական խմբում* որպես գործադիր տնօրենի տեղակալ և համակարգում է ռազմածովային նավատորմի համար նավերի կառուցումը:

Կորոլյովը Արկտիկայի զարգացման պետական հանձնաժողովի նախագահության անդամ է։

## Զինվորական կոչումներ
* Դերծովակալ (9 հունիսի 2001 թ.).
* Փոխծովակալ (15 դեկտեմբերի 2006 թ.).
* Ծովակալ (20 փետրվարի 2013 թ.).

## Պարգևներ
* link=Datei:Order_of_navy_Merit_rib.png|40x40փքս «Ծովային վաստակի համար» շքանշան (2014)
* link=Datei:Orden_for_Service_IV.png|40x40փքս «Հայրենիքին մատուցած ծառայությունների համար» 4-րդ աստիճանի շքանշան (2009)
* link=Datei:Order_of_War_Merit_ribbon.png|40x40փքս Մարտական ծառայությունների համար շքանշան (1996 թ.)
* link=Datei:Order_service_to_the_homeland3_rib.png|40x40փքս «ԽՍՀՄ զինված ուժերում հայրենիքին ծառայելու համար» 3-րդ աստիճանի շքանշան (1989)
* Վաստակավոր բևեռախույզ (2015)
* բազմաթիվ մեդալներ

## Ծանոթագրություններ


## Արտաքին հղումներ
* Главнокомандующий ВМФ России адмирал В. И. Королёв на сайте Минобороны России
* Biografie. Russisches Verteidigungsministerium, abgerufen am 8. April 2016 (ռուսերեն). 

Կատեգորիա:1955 ծնունդներ
Կատեգորիա:ԽՄԿԿ անդամներ
Կատեգորիա:Ռուս ծովակալներ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Ռուսներ
Կատեգորիա:ՎՀ/թեմա 4